**ZÁPISNICA**

**Zo zasadnutia Rady školy pri ZŠ, Janka Kráľa 1, Nová Dubnica, konaného dňa 06. 05. 2021 o 16 00.**

Termín konania: 06. 05. 2021 o 16,00 hod.

Miesto konania: Online meeting cez program ZOOM

Program:

1. Otvorenie zasadnutia

2. Správa o výchovno-vzdelávacej činnosti v 1. polroku školského roka 2020/2021

3. Návrh na počty prijímaných žiakov do 1. ročníka a návrh na počty tried v školskom roku 2021/2022

4. Diskusia, rôzne

5. Návrh na uznesenie

Zápis o priebehu:

K bodu 1

 Zasadnutie otvorila predsedkyňa Rady školy PaedDr. Mária Galovičová. Privítala prítomných a oboznámila ich s programom zasadnutia. Všetci prítomní s programom súhlasili.

K bodu 2

 Správu o výchovno-vzdelávacej činnosti v 1. polroku školského roka 2020/2021 predniesol riaditeľ školy Mgr. Martin Staňo a všetci zúčastnení sa mali možnosť k nej vyjadriť.

K bodu 3

 Nasledujúcim bodom programu bol Návrh na počty prijímaných žiakov do 1. ročníka a návrh na počty tried v školskom roku 2021/2022. O navrhovanom počte žiakov a tried informoval riaditeľ školy Mgr. Martin Staňo.

 Zápis na našej škole sa konal 13. a 14. apríla, prebehol bez detí, len rodičia priniesli žiadosť a zapísali sme 82 prváčikov, tomuto počtu zodpovedajú podľa platnej legislatívy 4 triedy. Dodatočný zápis stále prebieha, rodičia sa môžu informovať na riaditeľstve školy.

K bodu 4

p. Závodská: bude ešte tento školský rok Monitor 9?

p. Staňo: Áno, ministerstvo stanovilo termín na začiatok júna

p. Kačíková: v návrhu na počty tried sú aj triedy ŠKD?

p. Staňo: ešte nie, musíme rodičom rozdať prihlášku do ŠKD a na základe počtu prihlásených detí určíme počet tried

K bodu 5

**UZNESENIE**

**zo zasadnutia Rady školy pri ZŠ, Janka Kráľa 1, Nová Dubnica, konaného dňa 06. 05.2021 o 16, 00 hod.**

**Rada školy berie na vedomie**

1. Správu o výchovno-vzdelávacej činnosti v 1. polroku školského roka 2020/2021

2. Návrh na počty prijímaných žiakov do 1. ročníka a návrh na počty tried v školskom roku 2021/2022

\*Uvedené materiály sú k nahliadnutiu k dispozícii u riaditeľa školy Mgr. Martina Staňa.

Zasadnutie Rady školy ukončila a prítomným za účasť poďakovala predsedkyňa Rady školy PaedDr. Mária Galovičová.

V Novej Dubnici: 07.5.2021

Zápisnicu napísal: Mgr. Norbert Potočný................................................

Zápisnicu overil: Bc. Pavol Pažítka

..............................................

 Predseda Rady školy